**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 8. sjednice Upravnog vijeća**

**Doma zdravlja Karlovačke županije održane**

**dana 30. travnja 2025. godine**

**Karlovac, travanj 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-563/2-25**

**Karlovac, 30. travnja 2025. godine**

**Z A P I S N I K**

sa **8. sjednice** Upravnog vijeća Doma zdravlja Karlovačke županije održane dana **30. travnja 2025. godine** s početkom u 10.07 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća Doma zdravlja Karlovačke županije, zbog hitnosti za usvajanjemIzvješća ravnateljice o poslovanju Doma zdravlja Karlovačke županije za razdoblje od 1.1.2025. do 31.3.2025. godine

Poziv s materijalima za 8. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 29.04.2025. godine putem e-pošte.

Svi članovi Upravnog vijeća, Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Oliver Budimir, mag. ing. sec., član, Domagoj Modrušan, dr. med. dent., član, Matea Trupković Prandel, dr. med. dent. spec. ortodont., sveuč. mag. dent. med., član kontaktirani su dana 30. travnja 2025. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika sa 7. sjednice Upravnog vijeća Doma zdravlja Karlovačke županije
2. Usvajanje Izvješća o financijskom poslovanju Doma zdravlja Karlovačke županije za mjesec ožujak 2025. godine
3. Usvajanje Izvješća ravnateljice o poslovanju Doma zdravlja Karlovačke županije za razdoblje od 1.1.2025. do 31.3.2025. godine
4. Donošenje Odluke o zakupu poslovnog prostora Doma zdravlja Karlovačke županije
5. Utvrđivanje potrebe zapošljavanja
6. Različito.

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 7. sjednice Upravnog vijeća dostavljen je članovima Upravnog vijeća u prilogu Poziva te su članovi Upravnog vijeća bez primjedbi jednoglasno s pet glasova ZA temeljem čl. 22. Poslovnika o radu Upravnog vijeća donijeli sljedeću

O D L U K U

Članak 1.

Usvaja se Zapisnik sa 7. sjednice Upravnog vijeća Doma zdravlja Karlovačke županije održane dana 31. ožujka 2025. godine.

Članak 2.

Ova Odluka stupa na snagu danom donošenja.

**Točka 2.**

U prilogu Poziva za 8. sjednicu Upravnog vijeća dostavljeno je Izvješće o financijskom poslovanju Doma zdravlja Karlovačke županije za mjesec ožujak 2025. godine.

Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

 O D L U K U

Članak 1.

Usvaja se Izvješće o financijskom poslovanju Doma zdravlja Karlovačke županije za mjesec ožujak 2025. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

U prilogu Poziva dostavljeno je Izvješće ravnateljice o poslovanju Doma zdravlja Karlovačke županije za razdoblje od 1.1.2025. do 31.3.2025. godine.

Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće ravnateljice o poslovanju Doma zdravlja Karlovac za razdoblje od 1.1.2025. do 31.3.2025. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

U prilogu Poziva Upravnom vijeću je dostavljen Zahtjev za donošenje Odluke o zakupu poslovnog prostora sukladno članku 268. Zakona o zdravstvenoj zaštiti (NN br. 100/18, 125/19, 147/20,119/22, 156/22, 33/23 i 36/24) radnika Myhajla Kubinskyy, dr. dent. med., iz Karlovca, Vladimira Nazora 18, OIB 55655765286**,** podnesen 3. veljače 2025. godine uz obrazloženje s pravnom osnovom za donošenje predmetne Odluke o zakupu poslovnog prostora.

Upravno vijeće je na temelju članka 268 st. 4. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24), točke IV. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Radniku Myhajlo Kubinskyy, dr. dent. med., iz Karlovca, Vladimira Nazora 18, OIB 55655765286 daje se u zakup poslovni prostor na adresi Gaje Petrovića 2, Karlovac, ukupne površine 46,05 m2, za obavljanje djelatnosti dentalne medicine u mreži javnozdravstvene službe, koju je u istom prostoru do sada obavljao u Domu zdravlja Karlovačke županije.

Članak 2.

Temeljem ove Odluke s imenovanim će se sklopiti Ugovor o zakupu poslovnog prostora sukladno kriterijima iz Odluke Županijske skupštine Karlovačke županije o kriterijima za određivanje zakupnine za poslovni prostor u kojem se obavlja zdravstvena djelatnost, KLASA: 024-02/24-02/7, URBROJ: 2133-01-01/01-24-13 od 19.04.2024. godine (Glasnik Karlovačke županije, broj 16c/24).

Članak 3.

Na ovu Odluku suglasnost daje Županijska skupština Karlovačke županije.

Članak 4.

Ova Odluka stupa na snagu danom donošenja, a primjenjuje se po dobivenoj suglasnosti Županijske skupštine Karlovačke županije.

**O b r a z l o ž e n j e**

Radnik Myhajlo Kubinskyy, dr. dent. med., iz Karlovca, Vladimira Nazora 18, OIB 55655765286**,** podnio je 3. veljače 2025. godine Zahtjev za donošenje Odluke o zakupu poslovnog prostora sukladno članku 268. Zakona o zdravstvenoj zaštiti (NN br. 100/18, 125/19, 147/20,119/22, 156/22, 33/23 i 36/24), a radi obavljanja djelatnosti u privatnoj praksi u ordinaciji.

U provedenom postupku utvrđeno je da imenovani radnik ispunjava opće uvjete iz točke V. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), a temeljem točke VI. ostvaruje 40 bodova.

Sukladno članku 268. stavku 7. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) ova Odluka se dostavlja na suglasnost Županijskoj skupštini Karlovačke županije.

Slijedom navedenog odlučeno je kao u izreci ove Odluke.

**Točka 5.**

U prilogu Poziva za 8. sjednicu Upravnog vijeća dostavljen je prijedlog Odluke o utvrđivanju potrebe zapošljavanja s obrazloženjem.

Upravno vijeće je na temelju Odluke vlade Republike Hrvatske o zabrani novog zapošljavanja službenika i namještenika u javnim službama (NN br. 35/2022) i čl. 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća, jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

* jednog doktora medicine ili doktora medicine specijalista obiteljske medicine na neodređeno vrijeme za rad u ordinaciji obiteljske/opće medicine na lokaciji Mahično 60A, Karlovac, zbog prestanka rada Sandre Cvetković Glazer, dr. med. spec., zaključno sa 7. svibnjem 2025. g. radi odlaska na rad u drugu zdravstvenu ustanovu
* jednog doktora medicine ili doktora medicine specijalista obiteljske medicine i jedne medicinske sestre/tehničara na neodređeno vrijeme za rad u ordinaciji obiteljske/opće medicine na lokaciji Karlovac, Domjanićeva 19, zbog prestanku prava obavljanja privatne prakse Mirjane Erdeljac, dr. med., u ordinaciji obiteljske/opće medicine radi odlaska u mirovinu dana 21. travnja 2025. godine
* jedne medicinske sestre/tehničara ili jednog dentalnog asistenta/ice za rad u ordinaciji dentalne medicine na adresi Mahično 60A, Karlovac, zbog odlaska u mirovinu Ljijljane Cvitković, med. sestre, 1. lipnja 2025. godine
* jednog doktora medicine ili doktora medicine specijalista obiteljske medicine na neodređeno vrijeme za rad u ordinaciji obiteljske/opće medicine na lokaciji Gaje Petrovića 2, Karlovac zbog prestanka rada Ane Bošnjak, dr. med., zaključno s 14. svibnja 2025. godine radi odlaska na specijalizaciju u drugu zdravstvenu ustanovu
* jednog doktora medicine ili doktora medicine specijalista obiteljske medicine na neodređeno vrijeme za rad u ordinaciji obiteljske/opće medicine na lokaciji I. Kršnjavog 1, Karlovac, zbog prestanka rada Daniele Anzulović, dr. med., zaključno s 11. lipnja 2025. godine radi odlaska na specijalizaciju u drugu zdravstvenu ustanovu
* jednog doktora medicine specijalista ginekologije i opstetricije na neodređeno vrijeme u ordinaciji zdravstvene zaštite žena na adresi Andrije Hebranga 28, Vojnić, zbog prestanka rada Monike Borovac, dr. med. spec. gin. i opstetricije, zaključno s 16. veljače 2025. godine radi odlaska na rad u drugu zdravstvenu ustanovu
* jedne medicinske sestre/tehničara na neodređeno vrijeme za rad u ordinaciji zdravstvene zaštite žena na adresi Dr. V. Mačeka 48, Karlovac, zbog odlaska u mirovinu Ankice Petrić, med. sestre.

Članak 2.

Ova Odluka stupa na snagu danom donošenja.

Pod točkom 6. Različito nije bilo rasprave.

Po iscrpljenom Dnevnom redu rad sjednice završio je 30.4.2025. g. u 10.29 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Marin Požega, mag. oec.**

Prilog:

1. Ispis glasovanja članova Upravnog vijeća putem elektroničke pošte